ඉදිරි මහා මැතිවරණයෙන් සන්ධානය තුනෙන් දෙකක නියත ජයක් ලබා ඒ හරහා පවතින ව්‍යවස්ථාව වෙනස්කර, නව ජනතාවාදී ව්‍යවස්ථාවක් ගෙන එන බව විදේශ රැකියා ප්‍රවර්ධන හා සුභ සාධන ඇමැති සහ ජාතික ආරක්ෂක ප්‍රකාශක කෙහෙළිය රඹුක්වැල්ල මහතා පැවැසීය.ජේ. ආර්. ජයවර්ධන මහතා හැදූ පවතින ව්‍යවස්ථාව හරහා අර්බුද රැසක් මතුවී ඇතැයිද මෙනිසා රටේත් ජනතාවගේත් සැබෑ අනාගතය උදෙසා ජනතාවාදී ව්‍යවස්ථාවක් ගෙන එන්නේයැයි ද ඇමැතිවරයා කීය.යටිනුවර මැතිවරණ කොට්ඨාසයේ ශශ්‍රීලනිප ශාඛා සංවිධානයන්හි නිලධාරීන් හා නියෝජිතයන් පිරිසක් අමතා ඇමැතිවරයා මේ බැව් ප්‍රකාශ කෙළේය.ඇමැතිවරයාගේ මහනුවර පිහිටි කාර්යාල රැස්වීම් ශාලාවේ පැවැති මෙම ක්‍රියාකාරී හමුවට දහසකට අධික නියෝජිත පිරිසක් සහභාගි වී සිටි අතර ඉදිරි මැතිවරණයේදී ඇමැතිවරයාට සහය පළ කිරීමට මෙම නියෝජිත පිරිස ඒකමතිකව තීරණය කළහ.එහිදී වැඩිදුරට අදහස් දැක්වූ කෙහෙළිය රඹුක්වැල්ල මහතා ත්‍රස්තවාදය මෙරටින් මුළුමනින්ම තුරන් කළද බෙදුම්වාදයේ ඇතැම් කොටස් තවමත් ඉතිරිව තිබෙනවා.